ai4bharat/Pralekha huggingface dataset:
وزیراعظم کا دفتر
وزیر اعظم نے آسامی لغت ’ہیم کوش‘کے بریل ورژن کی ایک کاپی وصول کی
وزیر اعظم جناب نریندر مودی کو جناب جینت برووا کے ذریعے آسامی لغت ’ہیم کوش‘کے بریل ورژن کی ایک کاپی موصول ہوئی ہے۔ ہیم کوش 19ویں صدی کی ابتدائی آسامی لغتوں میں سے ایک تھی ۔جناب مودی نے بریل ورژن کی اشاعت کے لئے جناب جینت برووا اور ان کی ٹیم کو اُن کی کوششوں کے لئے مبارکباد دی۔
ایک ٹوئٹ میں وزیر اعظم نے کہا؛
’ہیم کوش‘کے بریل ورژن کی ایک کاپی وصول کرنے کی خوشی ہے، جو 19ویں صدی کی ابتدائی آسامی لغتوں میں سے ایک تھی۔ میں جناب جینت برووا اور اُن کی ٹیم کو بریل ورژن کی اشاعت اوراُن کی کوششوں کے لئے مبارکباد دیتا ہوں۔‘‘
مکانات اور شہری غریبی کے خاتمے کی وزارت
خدمات دوبارہ شروع ہوں گی سات ستمبر 2020 سے مرحلہ وار طریقے سے میٹرو
شری ہردیپ سنگھ پوری نے ایس او پی رہنما خطوط کا اعلان کیا
میٹرو مسافروں اور عملے کے لئے ماسک پہننا لازمی
صرف کووڈ-19 کے بغیر علامات والے افراد کو ہے سفر کی اجازت
ہیٹنگ، وینٹیلیشن اور ائیرکنڈیشننگ  سسٹم کا استعمال کیا جائے گا
ہاؤسنگ اور شہری امور کے وزیر مملکت  جناب ہردیپ سنگھ پوری نے آج میڈیا سے بات چیت میں میٹرو خدمات دوبارہ شروع کرنے کے لئے ایس او پی رہنما خطوط کا اعلان کیا۔ مرکزی وزارت داخلہ کے آرڈر نمبر40-3/2020-ڈی ایم۔ 1  مورخہ 29 اگست 2020 کے مطابق، میٹرو خدمات 7 ستمبر 2020 سے مرحلہ وار طریقے سے دوبارہ شروع ہوں گی۔ اس مقصد کے لئے ، وزارت ہاؤسنگ اور شہری امور کی طرف سے ایس او پی کے رہنما خطوط تیار کیے گئے ہیں جن پر وزارت داخلہ نے اپنی رضامندی دے دی ہے۔
اس کی وسیع خصوصیات درج ذیل ہیں۔
- میٹرو خدمات مرحلہ وار انداز میں پھر سے شروع کی جائیں گی۔ ایک سے زیادہ لائن والے میٹرو کو 7 ستمبر 2020 سے الگ الگ لائنوں کے لئے مرحلہ وار طریقے سے کھولا جائے گا جس سے 12 ستمبر 2020 تک سبھی لائنیں شروع ہو سکیں۔ شروعات کے دنوں میں یومیہ خدمات متاثر ہو سکتی ہیں جنہیں دھیرے دھیرے 12 ستمبر2020 تک مکمل طور پر بحال کر دیا جائے گا۔ اسٹیشنوں اور ٹرینوں میں مسافروں کی بھیڑ سے بچنے کے لئے ٹرینوں کی فریکوئنسی کو قابو میں کیا جائے گا۔
- کنٹینمنٹ زون میں اسٹیشنوں / داخل ہونے اور باہر نکلنے کے دروازے بند کردیئے جائیں گے۔
- سماجی فاصلہ کو یقینی بنانے کے لئے اسٹیشنوں اور ٹرینوں کے اندر مناسب نشانات لگائے جائیں گے۔
- تمام مسافروں اور عملے کے لئے فیس ماسک کا پہننا لازمی ہے۔ میٹرو ریل کارپوریشنز ماسک کے بغیر آنے والے افراد کو ادائیگی کی بنیاد پر ماسک کی فراہمی کے انتظامات کرسکتی ہیں۔
- اسٹیشنوں میں داخلے کے دوران تھرمل اسکریننگ کے بعد صرف بغیر علامات والے لوگوں کو ہی سفر کی اجازت ہو گی۔ علامات والے افراد کو جانچ/ طبی توجہ کے لئے قریبی کووڈ کئیر سینٹر / اسپتالوں کا رخ کرنے کا مشورہ دیا جانا چاہئے۔ آروگیہ سیتو ایپ کے استعمال کی حوصلہ افزائی کی جائے گی۔
- مسافروں کے ذریعہ استعمال کے لئے اسٹیشنوں میں داخل ہوتے وقت سینیٹائزر کا نظم کیا جائے گا۔ انسانی رابطہ میں آنے والے سبھی شعبوں جیسے آلات، ٹرین، ورکنگ ایریا، لفٹ، اسکیلیٹر، ریلنگ، اے ایف سی گیٹ اور بیت الخلا وغیرہ کے سینیٹائزینشن کو باقاعدہ وقفے وقفے سے کرنے کی ضرورت ہے۔
- اسمارٹ کارڈ کے استعمال اور کیش لیس / آن لائن لین دین کی حوصلہ افزائی کی جائے گی۔ مناسب سینیٹائزیشن کے ساتھ ٹوکن اور کاغذ کی سلپ / ٹکٹ کا استعمال کیا جائے گا۔
- اسٹیشنوں پر کافی وقت مہیا کرایا جائے گا تاکہ سماجی دوری کو یقینی بناتے ہوئے آسانی سے چڑھنا۔ اترنا یقینی بنایا جا سکے۔
- مسافروں کو کم از کم سامان کے ساتھ سفر کرنے اور آسان اور فوری اسکیننگ کے لئے دھات کی اشیا کو لے کر جانے سے بچنے کی صلاح دی جاتی ہے۔
مذکورہ رہنما خطوط کی بنیاد پر دہلی ، نوئیڈا ، چنئی ، کوچی ، بنگلورو ، ممبئی لائن ون ، جے پور ، حیدرآباد ، مہا میٹرو  کولکاتا ، گجرات اور یوپی میٹرو  نے اپنے ایس او پیز تیار کیے ہیں۔ مہاراشٹرا کی حکومت نے ستمبر 2020 کے دوران میٹرو خدمات کو دوبارہ شروع نہ کرنے کا فیصلہ کیا ہے۔ لہذا ، ممبئی لائن 1 اور مہا میٹرو آپریشن اکتوبر 2020 سے شروع ہوگا یا جس طرح سے ریاستی حکومت کے ذریعہ آگے فیصلہ لیا جائے گا۔
Click Here To See PPT
ارضیاتی سائنس کی وزارت
ہمالیائی خطے پر تحقیق
واڈیا انسٹی ٹیوٹ آف ہمالین جیولوجی کے سائنسداں اتراکھنڈ کے پتھورا گڑھ ضلع، ہمالیہ میں واقع بالائی کالی گنگا وادی میں گلیشیئرز کا مطالعہ کرتے ہوئے پتہ چلایا کہ کوٹھی یانکتی وادی  میں ~4 کلومیٹر 2 کے رقبے پر محیط 5 کلومیٹر طویل بے نام گلیشیر  اچانک اپنا اصل راستہ بدل کر اور ایک ملحقہ گلیشیئر کے ساتھ مل گیا جس کا نام سمزورکچانکی ہے۔ ایسا موسمیاتی تبدیلیوں اور ٹیکٹونک کی وجہ سے ہوا ہے۔ ایسا قبل ازیں ایسا لاسٹ گلیشیل میکسما  اور ہولوسین  کے درمیان کسی وقت ہوا تھا۔
حکومت ہمالیہ کے خطے میں مزید تحقیق اور مطالعہ کی حوصلہ افزائی کرتی ہے تاکہ بار بار آنے والی قدرتی آفات کا حل تلاش کیا جا سکے۔
حکومت ہمالیائی خطےمیں قدرتی آفات پر متعدد تحقیقی اداروں، یونیورسٹیوں، آئی آئی ٹیز، آئی آئی ایسیز وغیرہ کے ذریعے تحقیق کی حوصلہ افزائی کرتی ہے۔ ارضیاتی علوم کی وزارت اپنے نیشنل سینٹر فار سیسمولوجی کے ذریعے زلزلے کے عمل سے متعلق مختلف مظاہر کو سمجھنے اور خاص طور پر ہمالیائی خطے کے لئے زلزلے کے خطرات کی تشخیص کی خاطر ریکارڈ شدہ زلزلے کے اعداد و شمار کا استعمال کرتے ہوئے اس تحقیق میں شامل ہے۔ واڈیا انسٹی ٹیوٹ آف ہمالین جیولوجی ہمالیہ میں زلزلوں، زمین کھسکنے اور برفانی تودہ گرنے کی وجوہات اور نتائج کو سمجھنے کے لئے تحقیق کر رہا ہے جس کا مقصد اس کی شدت میں کمی لانے کے اقدامات وضع کرنا ہے۔
یہ اطلاع ارضیاتی علوم کے وزیر مملکت  اور سائنس اور ٹیکنالوجی کے مملکتی وزیر ڈاکٹر جتیندر سنگھ نے آج لوک سبھا میں ایک تحریری جواب میں دی۔
صدر جمہوریہ کا سکریٹریٹ
پریس کمیونک
نئی دہلی، 7 جون 2018/ صدر جمہوریہ ہند نے تریپورہ کے گورنر جناب تا تھا گاٹا رائے کی چھٹی اور عدم موجودگی میں مغربی بنگال کے گورنر جناب کیسری ناتھ ترپاٹھی کو تریپورہ کے گورنر کے کام کاج کی ذمہ داری سنبھالنے کے لئے مقرر کیا ہے۔ وہ اپے فرائض کے علاوہ یہ ذمہ داری بھی نبھائیں گے۔
۔۔۔۔۔۔۔۔۔۔۔
م ن۔ ح ا ۔ ج۔
U- 2994
(Visitor Counter : 40
خلا ء کا محکمہ
کابینہ نے باہری خلا کے پرامن استعمال میں تعاون کے بارے میں بھارت اور بھوٹان کے درمیان مفاہمت نامے کو منظور کیا
نئی دہلی، 30 دسمبر 2020، وزیراعظم جناب نریندر مودی کی صدارت میں مرکزی کابینہ نے آج باہری خلا کے پرامن استعمال میں تعاون کے بارے میں حکومت جمہوریہ ہند ،بھوٹان کی شاہی حکومت کے درمیان ہونے والے مفاہمت نامے کومنظوری دے دی ہے، جس پر بنگلور/ تھمپو میں 19 نومبر 2020 کو دستخط کئے گئے تھے اور تبادلہ تبادلہ کیا گیا تھا
نقطہ وار تفصیل:
اس مفاہمت نامے سے بھارت اور بھوٹان ممکنہ مفاد کے شعبوں مثلاً زمین کی ریموٹ سینسنگ ، سیٹلائٹ مواصلات اور سیٹلائٹ پر مبنی نیوی گیشن، خلائی سائنس اور سیاروں سے متعلق تحقیق، خلائی طیارے اور خلائی نظام اور گراؤنڈ سسٹم کااستعمال اور خلائی ٹکنالوجی کو استعمال کرنے میں تعاون کرسکیں گے۔
اس مفاہمت نامے کے نتیجے میں ایک مشترکہ ورکنگ گروپ قائم کیا جائے گا جس میں ڈی او ایس/ اسرو بھوٹان کی اطلاعات و مواصلات کی وزارت کے ارکان شامل ہوں گے جو کہ ٹائم فریم اور نفاذ کے ذرائع سمیت کارروائی کے منصوبے پر مزید کام کرے گا۔
نفاذ کی حکمت علمی اور نشانے:
جس مفاہمت نامے پر دستخط کئے گئے ہیں اس کے نتیجے میں تعاون کے مخصوص شعبوں میں نافذ کرنے کے مخصوص انتظامات کو حتمی شکل دی جائے گی، ٹائم فریم اور اس مفاہمت نامے کو ذرائع سمیت ایکشن پلان تیار کرنے کے لئے ایک مشترکہ ورکنگ گروپ قائم کیا جائے گا۔
بڑے اثرات:
یہ مفاہمت نامہ زمین کی ریموٹ سینسنگ، سیٹلائٹ مواصلات، سیٹلائٹ نیوی گیشن، خلائی سائنس اور باہری خلاف کی کھوج کرنے کے شعبے میں تعاون کے امکانات کا پتہ لگانے کے لئے تحریک دے گا۔
استفادہ کنندگان کی تعداد:
اس مفاہمت نامے کے ذریعہ بھوٹان کی شاہی حکومت کے ساتھ تعاون سے نوع انسانی کے فائدے کے لئے خلائی ٹکنالوجی کے استعمال کے میدان میں مشترکہ کام کئے جائیں گے۔ اس طرح ملک کے تمام طبقوں اور خطو ں کو فائدہ حاصل ہوگا۔
پس منظر:
بھارت اور بھوٹان رسمی خلائی تعاون قائم کرنے کے لئے بات چیت کرتے رہے ہیں۔ خلائی تعاون کے لئے انٹر گورنمنٹل مفاہت نامے کے لئے ایک ٹیمپلیٹ ، بھوٹان کے ساتھ بات آگے بڑھانے کے لئے نومبر 2017میں امور خارجہ کی وزارت کے ذریعہ شیئر کی گئی تھی۔ فروری 2020 میں دو طرفہ میٹنگ کے دوران اس مسودے پر دیگر تعاون کی تجاویز کے ساتھ مزید بات چیت کی گئی تھی۔
سفارتی ذرائع سے اس عمل کو چند بار دہرائے جانے کے بعد دونوں فریقین مفاہمت نامے کے ایک کام کاجی مسودے پر متفق ہوئے اور اس پر داخلی منظوری کے لئے کام کیا گیا۔ ضروری منظوری حاصل کرنے کے بعد مفاہمت نامے پر 19 نومبر 2020 کو دونوں جانب سے دستخط کئے گئے اور اس کا تبادلہ کیا گیا ۔
۔۔۔۔۔۔۔۔۔۔۔
م ن۔ا گ۔ن ا۔
U-8532
(
وزیراعظم کا دفتر
وزیر اعظم نے جھارکھنڈ کے دھنباد میں لگی آگ میں جانوں کے زیاں پر تعزیت کا اظہار کیا
پی ایم این آر ایف سے نقد امداد کا اعلان کیا
وزیر اعظم جناب نریندر مودی نے جھار کھنڈ کے دھنباد میں ایک آگ لگنے کے واقعے میں ہوئے جانی نقصان پر گہرے افسوس کا اظہار کیا ہے ۔
وزیر اعظم نے ، اِس حادثے میں مرنے والے افراد کے لواحقین کو وزیر اعظم کے قومی راحتی فنڈ  سے دو – دو لاکھ روپئے اور زخمی ہونے والوں کو 50 – 50 ہزار روپئے کی نقد امداد دینے کا بھی اعلان کیا ہے ۔
وزیر اعظم کے دفتر نے ٹوئیٹ کیا ہے :
‘‘ دھنباد میں آگ لگنے کے ایک واقعے میں جانوں کے اطلاق پر گہرا صدمہ ہواہے ۔ میری ہمدردی ، اُن لوگوں کے ساتھ ہے ، جنہوں نے اپنے عزیزوں کوکھویا ہے ۔ بھگوان زخمیوں کو جلد صحت یاب کرے : پی ایم @ نریندر مودی ۔ ’’
‘‘ دھنباد میں آگ لگنے کے واقعے میں مرنے والوں کے لواحقین کو پی ایم این آر ایف سے دو – دو لاکھ روپئے کی نقد امداد دی جائے گی ۔ زخمیوں کو 50 ہزار روپئے دیئے جائیں گے : پی ایم @ نریندر مودی ۔ ’’
۔۔۔۔۔۔۔۔۔۔۔۔۔ ۔ ۔ ۔ ۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔۔۔۔۔۔۔۔۔۔۔۔۔۔۔۔۔۔

U.No. 1061
(
عملے، عوامی شکایات اور پنشن کی وزارت
سنٹرل ایڈمنسٹریٹو ٹریبونل 18 سے 22 اپریل تک ’آزادی کا امرت مہوتسو‘ منانے کے لیے درخواست دہندگان کے سب سے کمزور طبقے جیسے بزرگ شہریوں/ پنشن حاصل کرنے والوں کے مقدمات کو نمٹانے کے لیے ٹریبونل کے تمام 19 بنچوں میں ایک خصوصی مہم چلا رہا ہے
بھارتی حکومت کی مجوزہ پہل ’آزادی کا امرت مہوتسو‘ منانے کے لیے ،مرکزی انتظامی ٹربیونل نے 18 اپریل سے شروع ہونے والے ہفتہ کے دوران سینٹرل ایڈ منسٹریٹو ٹریبونل کی چیئر مین محترمہ منجولا داس کی قابل رہنمائی میں اس تقریب کو منایا،جو 22 اپریل 2022 تک ٹریبونل کے تمام 19 بنچوں میں درخواست دہندگان کے سب سے کمزور طبقے بزرگ شہریوں / پنشنز کے مقدمات کو نمٹانے کے لیے خصوصی مہم چلا کرمنایا گیا۔
’آزادی کا امرت مہوتسو‘ کی یاد میں 20 اپریل 2022 کونئی دہلی میں سینٹرل ایڈمنسٹریٹو ٹربیونل  کی پرنسپل بنچمیں ایک تقریب کا اہتمام کیا گیا،اس کی صدارت چیئر مین محترمہ منجولا داس نے کی اوراس تقریب میں سینٹرل ایڈ منسٹریٹوپرنسپل بنچ سی اے ٹی ممبران ،مرکزی انتظامی ٹریبونل، پرنسپل بنچ،سی اے ٹی بار ایسوسی ایشن، اورنئی دہلی کے سی اے ٹی پرنسپل بنچ کے افسران/اسٹاف، نے شرکت کی۔
چیئرمین نے اپنے خطاب میں سی اے ٹی کے ممبران، بار کے ممبران اور ٹریبونل کے افسران/اسٹاف کی جانب سے وبا کے مشکل دور میں تعاون کو سراہا، جس نے پُرآشوب پانی کے ذریعہ جہاز کو روانہ کرنے اور مطلوبہ نتائج حاصل کرنے میں بے حد مدد کی تھی۔ اس میں مقدمات کا نمٹایا جانا،مختلف بنچوں میں بنیادی ڈھانچے کی ترقی اور پرموشنزکے ذریعہ افسروں/ عملے کے کام کے حالات میں بہتری، ان کی شکایات کو دور کرنا وغیرہ شامل ہیں۔انہوں نے ٹربیونل کے کام کاج میں مزید بہتری اور مقدمات کے التوا کو کم کرنے کے لیے تفصیلی خاکہ کا بھی احاطہ کیا۔
اس موقع پرسی اے ٹی ،بار ایسوسی ایشنز کو انصاف کی فراہمی میں عدالت کے افسران کی حیثیت سے قابل ستائش کردار ادا کرنے پر مبارکباد بھی دی گئی اور اس کے علاوہ سال2021-22 کے دوران ٹریبونل کے 20 افسران/ عملے کی شاندار خدمات کو سراہتے ہوئے معزز چیئرمین کی جانب سے انہیں باضابطہ انعامات تقسیم کئے گئے۔
بجلی کی وزارت
این ایچ پی سی اور اے پی جی ای این سی او آندھرا پردیش میں پمپ اسٹوریج ہائیڈرو پاور پروجیکٹ اور دیگر قابل تجدید توانائی کے پروجیکٹوں کے نفاذ کے لئے ساتھ آئے
صاف اور سبز توانائی کی سمت میں ایک اور قدم اٹھاتے ہوئے ہندوستان کی بڑی ہائیڈروں پاور کمپنی ، این ایچ پی سی لمیٹڈ نے ریاست آندھرا پردیش میں قابل تجدید توانائی کے پروجیکٹوں اور پمپ اسٹوریج کے نفاذ کے لئے آندھرا پردیش پاور جنریشن کارپوریشن  لمیٹڈ  کے ساتھ ایک مفاہمت نامہ پر دستخط کئے ہیں ۔
پہلے مرحلے میں مفاہمت نامہ میں کل صلاحیت 1950 میگا واٹ کے دو پمپ ہائیڈرو اسٹوریج پرجیکٹوں کے نفاذ کا تصور کیا گیا ہے۔یہ پروجیکٹ کملا پاڈو  اور یاگنتی  ہیں۔ ان پروجیکٹوں کے نفاذ سے روزگار کے بنیادی مواقع پیدا ہونے اور علاقے میں مقامی معیشت کو فروغ حاصل ہونے کی امید ہے۔پروجیکٹوں کو جوائنٹ وینچر کے تحت نافذ کیا جائے گا۔
23 اگست 2023 کو آندھرا پردیش کے وزیر اعلیٰ جناب وائی ایس جگن موہن ریڈی کی موجودگی میں آندھراپردیش کے ونٹور ضلع کے تاڈے پلی میں مفاہمت نامہ پر دستخط کئے گئے۔مفاہمت نامہ پر این ایچ پی سی کے ڈائریکٹر  جناب آر پی گوئل اور اے پی جی ای این سی او کے مینجنگ ڈائریکٹر جناب کے وی این چکردھر بابو نے دونوں اداروں کے دیگر عہدہ داروں کی موجودگی میں دستخط کئے۔
مفاہمت نامہ کا مقصدصاف اور سبز توانائی کے قومی مقصد کو حاصل کرنے کے لئے توانائی کے ذخیرہ سے متعلق حل کی شکل میں پمپ اسٹوریج پروجیکٹوں کا استعمال کرنا ہےیعنی 2030 تک غیر حجری ایندھن  ذرائع سے 500 میگاواٹ بجلی کی صلاحیت حاصل کرنا اور2070 تک نیٹ زیرو کو پورا کرنے کا مقصد ہے۔
پمپ اسٹوریج سسٹم نچلے آبی ذخائر سے اوپر ی آبی ذخائر تک پانی پمپ کرنے کے لئے تھر مل پاور اسٹیشنوں یا دیگر ذرائع سے دستیاب گرڈ بجلی کا استعمال کرتا ہے اور بجلی کی کمی ہونے پر زیادہ تر مانگ کے دوران بجلی کی پیداوار کرتا ہے۔
این ایچ پی سی لمیٹڈ بھارت کی ایک بڑی ہائیڈرو پاور کمپنی ہے این ایچ پی سی کی کل صلاحیت اپنے 25 بجلی اسٹیشنوں کے ذریعہ قابل تجدید توانائی  کی 7097.2 میگا واٹ ہے جس میں معاون کمپنی کے ذریعہ 1520 میگا واٹ بھی شامل ہے۔
آپ اسے بھی پڑھنا پسند کرسکتے ہیں : Speeding up Hydro Power: Central Electricity Authority Fast-tracks Approval Mechanism for Pumped Storage Projects
امور داخلہ کی وزارت
بین الاقوامی بری سرحدوں پر مربوط چیک پوسٹس
حکومت ہند نے سرحد پار تجارت اور مسافروں کی نقل وحمل کو آسان بنانے کے مقصد سے ملک کی بین الاقوامی بری سرحدوں پر مربوط چیک پوسٹس قائم کی ہیں۔ اس وقت مختلف بری سرحدوں پر 9 مربوط چیک پوسٹس کام کر رہی ہیں۔ ان مربوط چیک پوسٹوں کی تفصیلات ذیل میں دی گئی ہیں۔
ان مربوط چیک پوسٹوں کے قیام کے بعد تجارتی حجم اور مسافروں کی نقل و حمل میں اضافہ ہوا ہے۔
آپریشنل مربوط چیک پوسٹوں کی تفصیلات:
|
|
نمبر شمار
|
|
مقام
|
|
ریاست
|
|
بارڈر
|
|
آپریشنل کیا گیا
|
|
1.
|
|
اٹاری
|
|
پنجاب
|
|
پاکستان
|
|
13.04.2012
|
|
2.
|
|
اگرتلہ
|
|
تریپورہ
|
|
بنگلہ دیش
|
|
17.11.2013
|
|
3.
|
|
پیٹرا پول
|
|
مغربی بنگال
|
|
بنگلہ دیش
|
|
12.02.2016
|
|
4.
|
|
رکشول
|
|
بہار
|
|
نیپال
|
|
03.06.2016
|
|
5.
|
|
جوگبانی
|
|
بہار
|
|
نیپال
|
|
15.11.2016
|
|
6.
|
|
مورہ
|
|
منی پور
|
|
میانمار
|
|
15.03.2018
|
|
7.
|
|
سوترکنڈی
|
|
آسام
|
|
بنگلہ دیش
|
|
07.09.2019
|
|
8.
|
|
پی ٹی بی ڈیرہ بابا نانک|
|
پنجاب
|
|
پاکستان
|
|
09.11.2019
|
|
9.
|
|
سریمنت پور
|
|
تریپورہ
|
|
بنگلہ دیش
|
|
05.09.2020ڈیرہ بابا نانک میں مسافر ٹرمینل بلڈنگ  کا استعمال صرف پاکستان میں گرودوارہ کرتار پور صاحب جی کے لیے زائرین کی سہولت کے لیے کیا جاتا ہے۔
یہ اطلاع وزیر مملکت برائے امورداخلہ جناب نشت پرمانک نے آج راجیہ سبھا میں ایک سوال کے تحریری جواب میں دی ۔
خواتین اور بچوں کی ترقیات کی وزارت
تحفظ اطفال خدمات اسکیم
نئی دہلی ، یکم ؍دسمبر:خواتین اوراطفال کی ترقیات کی مرکزی وزیرمحترمہ اسمرتی زوبن ایرانی نے آج راجیہ سبھا میں تحریری جواب میں معلومات فراہم کرتے ہوئے بتایاکہ 2011کی مردم شماری کے مطابق 472ملین بچے 18سال کی عمرسے کم ہیں اور کل آبادی کا 39فیصد حصہ ہیں ۔ وزارت، مرکز کی اعانت یافتہ اسکیم بچوں کے تحفظ کی خدمات  اسکیم کو نافذ کررہی ہے ۔ جس کے تحت بچوں کو ضرورت کے مطابق اور دشوارگزارحالات میں ریاستوں اور مرکز کے زیرانتظام حکومتوں کو مدد فراہم کی جاتی ہے ۔ سی پی ایس اسکیم کے تحت قائم بچوں کی دیکھ بھال کا ادارہ  عمرکے لحاظ سے مناسب تعلیم ،پیشہ ورانہ تربیت تک رسائی ، تفریح ، صحت کی دیکھ بھال ،مشاورت وغیرہ کے لئے مددکرتاہے اور مساوی طورپر دیہی اورشہری بچوں کے لئے خدمات فراہم کرتاہے ۔
بچوں کے حقوق کے تحفظ کے لئے قومی کمیشن ،خواتین واطفال کی ترقی کی وزارت کی ماتحتی میں ایک خود مختارادارہ ہے ۔ جسے تمام قوانین ،پالیسیوں ،پروگراموں اور انتظامی نظام کو یقینی بنانے کی ذمہ داری سونپی گئی ہے ، جو بچوں کے حقوق کے نقطہ نظرسے مطا بقت رکھتے ہیں۔ جیسا کہ ہندوستان کی آئین اور اقوام متحدہ کے بچوں کے حقوق کے کنونشن میں درج ہے ۔ این سی پی سی آر بچوں کے حقوق کے تحفظ کے لئے ریاستی کمیشن کے ساتھ مل کر مشاورت ، ویبنار ، بچوں کے حقوق کے حوالے سے تخلیقی سازوسامان کی تیاری ، تندرستی ، غذائیت وغیرہ کے ذریعہ مختلف اقدامات کررہاہے ۔این سی پی سی آر مختص بجٹ سے ان سرگرمیوں کو انجام دے رہاہے ۔ سال 21-2020کے لئے 1800لاکھ بجٹ مختص کئے گئے تھے اور سال 21-2020کے لئے سی پی ایس اسکیم کے تحت ریاستوں /مرکز کے زیرانتظام علاقوں کو 70977.53لاکھ رقوم کو جاری کیاگیاہے ۔
وزارتِ تعلیم
پروجیکٹ سال 24-2023کے لیے نیشنل مینز-کم-میرٹ اسکالرشپ سکیم  کے لیے نیشنل اسکالرشپ پورٹل  کے لیے تازہ درخواستوں کا آن لائن داخل کرنا /رجسٹریشن اور تجدیدکرنا
معاشی طور پر کمزور طبقوں کے ہونہار طلباء کو وظائف دیئے جاتے ہیں تاکہ آٹھویں جماعت میں پڑھائی لکھائی چھوڑدینے والے بچوں کی تعداد میں کمی لائی جا سکے
ریاستی حکومت، سرکاری امداد یافتہ، اور مقامی اداروں کے اسکولوں کے منتخب نویں جماعت کے طلباء کو سالانہ ایک لاکھ تازہ وظائف دیے جاتے ہیں
پروجیکٹ سال24-2023 اسکالرشپ کے لیے نیشنل اسکالرشپ پورٹل  پر درخواستوں کے آن لائن داخل کرنے /رجسٹریشن کرنے کا آغاز 01 اکتوبر 2023 کو ہو گیا ہے۔ 'نیشنل مینز-کم-میرٹ اسکالرشپ سکیم' کے تحت، جو اسکول کے لیے وزارت تعلیم کی طرف سے نافذ کیا گیا ہے، نویں سے بارہویں جماعت تک کے ہونہار طلباء کو جن کا تعلق معاشی طور پر کمزور طبقوں سے ہے ، وظائف دیئے جاتے ہیں تاکہ آٹھویں جماعت میں پڑھائی چھوڑ دینے والے بچوں کی تعداد میں کمی لائی جا سکے اور انہیں ثانوی مرحلے میں اپنی تعلیم جاری رکھنے کی ترغیب دی جا سکے۔ ریاستی حکومت، سرکاری امداد یافتہ، اور مقامی اداروں کے اسکولوں میں پڑھنے والے طلباء کے لیے ہر سال نویں کلاس کے منتخب طلباء کو ایک لاکھ تازہ وظائف دیئے جاتے ہیں اور دسویں سے بارہویں جماعت تک ان کے پڑھائی ، لکھائی جاری رکھنے / تجدید کرنے پر اسکالرشپ کی رقم 12000 روپے سالانہ ہے۔
نیشنل مینز-کم-میرٹ اسکالرشپ اسکیم  نیشنل اسکالرشپ پورٹل  پر موجود ہے - طلباء کو دی جانے والی اسکالرشپ اسکیموں کے لیے ایک ون اسٹاپ پلیٹ فارم۔ این ایم ایم ایس ایس وظائف ڈی بی ٹی موڈ کے بعد پبلک مالی بندوبست کے نظام  کے ذریعے الیکٹرانک ٹرانسفر کے وسیلے سے منتخب طلباء کے بینک کھاتوں میں براہ راست تقسیم کیے جاتے ہیں۔ یہ مرکزی شعبے کی ایک اسکیم ہے۔
وہ طلباء جن کے والدین کی تمام ذرائع سے آمدنی 3,50,000 روپے سالانہ سے زیادہ نہیں ہے وہ اسکالرشپ سے فائدہ حاصل کرنے کے اہل ہیں۔ اسکالرشپ حاصل کرنے کے انتخابی امتحان میں شرکت کے لیے طلبہ کے پاس ساتویں جماعت کے امتحان میں کم سے کم 55 فیصد نمبر یا اس کے مساوی گریڈ ہونا چاہیے ۔
اسکالرشپ کی درخواستیں نیشنل اسکالرشپ پورٹل پر تصدیق کے دو درجوں سے گزرتی ہیں۔ پہلا ادارہ/اسکول کی سطح پر انسٹی ٹیوٹ نوڈل آفیسر  کے ذریعہ اور دوسرا ضلع نوڈل آفیسر  کے ذریعہ۔
موجودہ سال کے لیے، این ایس پی پر تازہ درخواستوں کے اندراج، تجدید کی درخواستوں اور درجہ -I اور درجہ -II کی تصدیق کے لیے تاریخیں درج ذیل ہیں:
|
|
اسکیم سرگرمیاں
|
|
تاریخ
|
|
پورٹل کا آغاز
|
|
یکم اکتوبر 2023
|
|
درخواست داخل کرنے کی آخری تاریخ
|
|
30 نومبر 2023
|
|
پہلے درجے کی آخری تاریخ 
|
|
15 دسمبر 2023
|
|
دوسرے درجے کے لیے آخری تاریخ (ڈی این او توثیق
|
|
30 دسمبر 2023
صحت اور خاندانی بہبود کی وزارت
بھارت میں زیر علاج مریضوں کی تعداد میں تیزی سے کمی ، گھٹ کر 3.05 لاکھ ہوئی
پچھلے 21 دنوں سے مسلسل یومیہ نئے مریضوں کی تعداد 40000 سے کم
ملک میں 10 ریاستوں / یو ٹی میں زیر علاج مریضوں کی تعداد 66 فی صد
نئی لّی ، 20 دسمبر/ بھارت میں زیر علاج مریضوں کی تعداد میں مسلسل کمی آ رہی ہے ۔ آج زیر علاج مریضوں کی تعداد گھٹ کر 3.05 لاکھ  ہو گئی ہے ۔
یومیہ نئے مریضوں کی تعداد میں کمی اور صحت یاب ہونے والے مریضوں کی تعداد میں اضافے کے رجحان کی وجہ سے زیر علاج مریضوں کی کل تعداد میں کمی کو یقینی بنایا جا سکا ہے ۔
بھارت میں کل مریضوں کی تعداد کا صرف 3.04 فی صد مریض زیر علاج ہیں ۔ پچھلے 24 گھنٹے کے دوران صحت یاب ہوئے مریضوں کی تعداد 29690 ہے ۔ اس طرح زیر علاج مریضوں کی تعداد میں 3407 کی کمی آئی ہے ۔
ملک میں کل مریضوں کی تعداد کا 66 فی صد حصہ 10 ریاستوں / مرکز کے زیر انتظام علاقوں میں ہے ۔
پچھلے 24 گھنٹے میں نئے مریضوں کی تعداد 26624 رہی ۔ یومیہ نئے مریضوں کی تعداد پچھلے 21 دن سے مسلسل 4000 سے کم رہی ہے ۔
صحت یاب ہونے والے مریضوں کی کل تعداد 96 لاکھ کے قریب  پہنچ گئی ہے ۔
صحت یاب ہونے والے مریضوں کی کل تعداد اور نئے مریضوں کی تعداد کے فرق سے صحت یابی کی شرح آج بڑھ کر 95.51 فی صد ہو گئی ہے ۔
نئے صحت یاب ہونے والے مریضوں میں 74.68 فی صد کا تعلق 10 ریاستوں / یو ٹی سے ہے ۔
کیرالہ میں ایک دن میں سب سے زیادہ 4749 مریضوں کی صحت یابی درج کی گئی ہے ، جب کہ مہاراشٹر میں 3119 اور مغربی بنگال میں 2717 افراد صحت یاب ہوئے ہیں ۔
نئے مریضوں کی کل تعداد کا 76.62 فی صد کا تعلق 10 ریاستوں اور مرکز کے زیر انتظام علاقوں سے ہے ۔
کیرالہ میں نئے مریضوں کی سب سے زیادہ تعداد 6293 درج کی گئی ہے ، جس کے بعد مہاراشٹر میں 3940 نئے مریض سامنے آئے ہیں ۔
پچھلے 24 گھنٹے کے دوران 341 اموات کی خبر ہے ۔
نئی اموات کے 81.23 فی صد کا تعلق 10 ریاستوں / یو ٹی سے ہے ۔
مہاراشٹر میں سب سے زیادہ اموات  درج کی گئی ہیں ، جب کہ مغربی بنگال میں 43 اور دلّی میں 32 افراد کی موت درج کی گئی ہے ۔
۔۔۔۔۔۔۔۔۔۔۔ ۔۔۔۔۔۔۔۔۔۔ ۔۔۔۔۔۔۔۔۔۔۔۔۔ ۔۔۔۔۔۔۔۔۔۔۔۔ ۔۔۔۔۔۔۔۔۔۔۔۔۔۔ ۔۔۔ ۔۔۔۔۔۔۔۔۔۔

U. No. 8254
(
بھارت کا مسابقتی کمیشن
سی سی آئی نے گیل  کی طرف سے جاری کردہ ٹینڈر میں بولی سے متعلق ہیرا پھیری کے لیے دو کمپنیوں پر جرمانہ عائد کیا
مسابقتی کمیشن آف انڈیا  نے دو فرموں، یعنی پی ایم پی انفراٹیک پرائیویٹ لمیٹڈ اور رتی انجینئرنگ کے خلاف ایک حتمی حکم کو منظوری دی، جو مشترکہ طور پر گجرات کے احمد آباد اور آنند علاقوں میں واقع کنویں سائٹ کی بحالی کے لیے 2017-18 میں گیل کی جانب سے جاری کردہ ٹینڈر میں بولی سے متعلق ہیرا پھیری میں ملوث ہیں۔
ڈی جی کی طرف سے جمع کی گئی تحقیقات اور الیکٹرانک/ دستاویزی شواہد کے ساتھ ساتھ ریکارڈ پر دستیاب دیگر شواہد کی بنیاد پر، سی سی آئی نے مشاہدہ کیا کہ یہ دونوں کمپنیاں گیل  کی جانب سے جاری کردہ ٹینڈر کے حوالے سے اور یہاں تک کہ اپنی اپنی بولیاں جمع کرانے کے بعد بھی ایک دوسرے کے ساتھ باقاعدہ رابطے میں تھیں۔ مزید یہ کہ ان دونوں کمپنیوں کی بولیاں ایک ہی آئی پی ایڈریس سے احمد آباد میں پی ایم پی انفراٹیک پرائیویٹ لمیٹڈ کے دفتر کے احاطے سے صرف ایک دن کے وقفے سے جمع کرائی گئی تھیں۔ سی سی آئی نے مشاہدہ کیا کہ اس طرح کے طرز عمل سے مسابقتی ایکٹ 2002 کے سیکشن 3  کے ساتھ ساتھ سیکشن 3   کی دفعات کی خلاف ورزی ہوئی ہے جس کے تحت بولی میں ہیرا پھیری سمیت مسابقتی مخالف معاہدے کرنے سے منع کیا گیا ہے۔
سی سی آئی نے پی ایم پی انفراٹیک پرائیویٹ لمیٹڈ پر 25 لاکھ روپے، رتی انجینئرنگ پر 2.5 لاکھ روپے اور ان کمپنیوں کے انتظام اور کنٹرول میں شامل افراد پر بالترتیب 1 لاکھ اور 50 ہزار روپے کا جرمانہ عائد کیا ہے۔ اس کے علاوہ ایسی غیر قانونی سرگرمیوں پر روک لگانے کا حکم سنایا ہے۔
ارضیاتی سائنس کی وزارت
ترواننتا پورم میں طوفان کا وارننگ سینٹرقائم کیا جائے گا
نئیدہلی،21اگست۔ کیرالہ اور کرناٹک میں حال ہی میں استوائی طوفان کے بہت سے واقعات اور شدید موسمی حالات کے پیش نظر زمینی علوم کی مرکزی وزارت ترواننتا پورم میں طوفان کے بارے میں پیشگی خبر دینے والا ایک مرکز قائم کرنے کی تجویز پیش کررہی ہے۔وزارت کا منصوبہ ہے کہ یہ مرکز اگلے مہینے قائم کیا جائے ۔فی الحال محکمہ موسمیات کے ،طوفان کی پیشگی خبردینے والے مراکز چنئی ،وشاکھا پٹنم ، بھوبنیشور ،کولکتہ ، احمدآباد اور ممبئی میں ہیں ۔
مرکز کیرالہ اور کرناٹک کی ضروریات پوری کرے گا اور یہاں جدید ترین آلات سے لیس بنیادی ڈھا نچہ قائم کرے گا ،جس میں موسم سے متعلق وارننگ اور ساحلی علاقوں کے بارے میں خبریں  جاری کرنے کے آلات نصب ہوں گے ۔اس س کیرالہ میں بھارت کے محکمہ موسمیات کی پہلے سے خبردار کرنے والی موجودہ سرگرمیوں کو مزیدتقویت حاصل ہوگی۔
وزارت 2019 کے آخر تک منگلور میں موسم سے متعلق سی بینڈ ڈاپلر راڈار نصب کرنے کا منصوبہ بنارہی ہے ، جو کیرالہ کےشمالی علاقوں کی خبریں دے گا۔ فی الحال ریاست میں کوچی اورترواننتاپورم میں موسم سے متعلق دو ڈاپلر راڈار ہیں ۔ ان تین راڈاروں سے بارش اور شدید موسمی حالات پر گہری نظر رکھی جاسکے گی اور لوگوں کو اس کے بارے میں کافی پہلے سے خبردار کیا جاسکے گا۔ بھارت کے محکمہ موسمیات نے فوری حالات  کی خبریں دینے سے لے کر بڑے پیمانے پر پیشگوئی کرنے  تک خبردار کرنے تک بہت سے نئے طریق کار اورآلات تیار کئے ہیں۔
محکمہ یہ بھی منصوبہ بنارہا ہے کہ سبھی ریاستوں کی قدرتی آفات سے نمٹنے والی اتھارٹیوں اور دیگر متعلقہ فریقوں کے تئیں بیداری اورتربیت کے لئے ورکشاپ کا انعقاد کیا جائے ، جن میں انہیں نئے آلات کے بارے میں تربیت دی جائے اور انہیں یہ بتایا جائے کہ موثر فیصلہ سازی کے لئے ان کا کس طرح استعمال کیا جائے ۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔اس ۔رم
U-4358
(Visitor Counter : 85
ریلوے کی وزارت
ریلوے نے بھارت سرکار کی حفظان صحت کوششوں کی تکمیل کے لئے ان ہاؤس ماسک اور سنیٹائزرس بنانے میں تعاون دیا
یکم اپریل 2020 تک بھارتی ریلوے نے 287704 ماسک اور 25806 لیٹر سینٹائیزر بنایا
تمام زون ماسک اور سنیٹائزر بنا رہے ہیں لیکن سی آر او ڈبلیو آر نے ان کی پیداوار میں سب سے آگے
ڈیوٹی پر آنے والے تمام اسٹاف کو ماسک اور سنیٹائزرز دستیاب کرائے جارہے ہیں ، ٹھیکہ مزدوروں کو بھی یہ چیزیں مہیا کرائے جارہے ہیں
نئی دہلی،3 - اپریل 2020/ کووڈ -19 کے پھیلاؤ کو روکنے کے لئے اٹھائے گئے اقدامات کے سلسلہ میں بھارتی ریلوے ، حکومت ہند کے حفظان صحت کے لئے اٹھائے جارہے اقدامات کی تکمیل کی کوشش کررہی ہے۔ اس سمت میں بھارتی ریلوے اپنے تمام زونل، ریلوے، پروڈکشن یونٹوں، اور بی ایس یو میں ان ہاؤس ماسک اور سنیٹائزر تیار کرارہی ہے۔
یکم اپریل 2020 تک بھارتی ریلوے نے اپنے زونل ریلوے پروڈکشن یونٹ اور پی ایس یوز 287704 تعداد میں ماسک اور 25806 لیٹر سنیاٹزرس تیار کرایا۔ بھارتی ریلوے کے کچھ زونوں نے اس سلسلہ وسطی زون کے 22580 ماسک اور 2693 لیٹر سنیٹائزر کے مقابلے میں برتری حاصل کرلی ہے۔ مغربی زون نے 46313 تعداد میں ماسک اور 700 لیٹر سنیٹائزر اور مشرقی ریلوے نے 14800 کی تعداد میں ماسک اور 2620 لیٹر سنیٹائز ز تیار کیا ہے۔
چونکہ ضروری سامان اور سامان کی فراہمی کو برقرار رکھنے کے لئے ہندستانی ریلوے کی فریٹ خدمات /آپریشن ساتوں دن اور 24 گھنٹے جاری ہیں اور فٹنیس عملہ 24 گھنٹے کام کررہاہے۔
اس عملے کی حفاظت کو یقینی بنانے اور ان کے حوصلے بلند کرنے کے لئے تمام کام کی جگہوں پر درج ذیل باتوں کو یقینی بنایا جارہا ہے۔
1۔ ڈیوٹی پرآنے والے تمام عملے کو ماسک اور ہینڈ سنیٹائزر فراہم کئے جارہے ہیں۔ ٹھیکہ مزدوروں کےلئے اب ان سہولیات کو یقینی بنایا جارہا ہے۔
2۔ کام کے تمام مقامات پر صابن ، پانی اور دھونے کی سہولت فراہم کی جارہی ہے۔ مقامی اختراعات کے ساتھ ہاتھوں کو دھونے کےلئے مفت سہولیات مہیا کرائی جارہی ہیں۔
3۔ معاشرتی دوری کو یقینی بنایا جارہا ہے۔ ٹریک مین، لوکوموٹیو پائلٹ وغیرہ جیسے عملے میں باقاعدگی کے ساتھ بیداری پھیلائی جارہی ہے۔